આ વિશે મુલુંડના પૂર્વેશ કારાણીએ મિડ-ડે LOCALને કહ્યું હતું કે ‘ફુટઓવર બ્રિજની હંમેશાં કોઈ ને કોઈ બાબતે સમસ્યા ચાલતી હોય છે. ક્યારેક બ્રિજનું તૂટી જવું તો ક્યારેક અંધારું તો ક્યારેક બ્રિજના દાદરાઓની પરિસ્થિતિ ખરાબ હોય છે. હવે અહીંની લાઇટો બંધ છે તો અમુક તૂટેલી હાલતમાં હોવાને કારણે કાર્યરત નથી. હાલમાં રાતના સમયે --ઈસ્ટ-વેસ્ટને જોડતા ફુટઓવર બ્રિજ પર અંધારાને કારણે ચેઇન-સ્નૅચિંગ, લૂંટફાટ, પૉકેટમારી, મહિલાઓની છેડતી જેવા અનેક ક્રાઇમને કારણે મહિલાઓ અથવા યુવતીઓ એકલી નીકળી શકતી નથી. મહિલાઓ શું, અમને પુરુષોને પણ ઘણી વાર ડર લાગે છે.